অসম নামৰ উৎপত্তি কেনেকৈ হ ’ ল – HOW DID THE NAME ASSAM ORIGINATE নমস্কাৰ মৰমৰ বন্ধু-বান্ধৱীসকল, আজিৰ আমাৰ “ অসম নামৰ উৎপত্তি কেনেকৈ হ ’ ল ” এই তথ্যৰাজিত আপোনালোকে অসম নামটো কেনেকৈ হ ’ ল ইয়াৰ ওপৰত কিছু নজনা কথা জানিবলৈ পাব। আশা কৰোঁ আমাৰ এই তথ্যৰাজিৰ পৰা আপোনালোকে অলপ হ ’ লেও উপকৃত হ ’ ব। অসম নামটো কেনেকৈ হ ’ ল – HOW DID THE NAME ASSAM COME ABOUT অসম নামটোৰ উৎপত্তি সম্বন্ধে সঠিককৈ ক ’ ব নোৱাৰি৷ পূৰ্বতে এই ভূখণ্ড কামৰূপ আৰু প্ৰাগজ্যোতিষপুৰ ৰাজ্য নামেৰে প্ৰসিদ্ধ আছিল৷ ত্ৰয়োদশ শতিকা মানত আহোমসকলে এই ভূখণ্ড জয় কৰাৰ পাছত ‘ অসম ’ নামটোৰ প্ৰচলন হয়৷ আহোম স্বৰ্গদেউসকলৰ দিনত ৰচিত বুৰঞ্জী, সাহিত্য, চৰিত পুথি আৰু বৈষ্ণৱ সাহিত্যত পঞ্চদশ শতিকামানৰ পৰা অছম, আছাম, অসম, আসম, আসাম, অহম, আহম, আহোম আদি শব্দৰ প্ৰচলন লক্ষ্য কৰা যায়৷ অসম নামৰ উৎপত্তি সম্বন্ধে কোনো কোনোৱে মত পোষণ কৰে যে এই ভূখণ্ড পৰ্বত-পাহাৰেৰে অসমান হোৱা বাবে ইয়াৰ নাম অসম হ ’ ল৷ অসম নামৰ উৎপত্তি কেনেকৈ আনহাতে প্ৰাকৃতিক সৌন্দৰ্যত অসমৰ সমতুল্য আৰু কোনো নাই বাবে অসমৰ নাম ‘ অ-সম ’ হ ’ ল৷ আন কোনো কোনো পণ্ডিতৰ মতে আহোম ৰজাসকলে শাসন কৰিছিল বাবেই আহোমশব্দটোৰ পৰা অসম হ ’ ল৷ কিন্ত্ত অসম শব্দটোৰ পৰা আহোম হৈছেনে, আহোম শব্দটোৰ পৰা অসম হৈছে, তাক সঠিককৈ ক ’ ব নোৱাৰি। সংস্কৃতত ‘ অ-সম ’ শব্দটোৰ অৰ্থ ‘ যাৰ সমান কোনো নাই ’ অথবা প্ৰতিদ্বন্দ্বীহীন, অদ্বিতীয়। অৰ্থাৎ, এই ভূখণ্ডত বাস কৰা মানুহখিনিৰ সমান আৰু কোনো অসম নামৰ উৎপত্তি কেনেকৈ ক ’ তো নাই। ড° বাণীকান্ত কাকতি দেৱৰ মতেও অপৰাজেয় আৰু অদ্বিতীয় অৰ্থ বুজাবৰ বাবেহে ‘ আ-ছাম ’ শব্দৰ জন্ম হৈছে। টাই আৰু প্ৰাচীন আহোম ভাষাত ‘ ছাম ’ মানে পৰাজিত। তাৰ লগত অসমীয়া ‘ আ ’ উপসৰ্গ যোগ কৰিলে হয় ‘ আ-ছাম ’ অৰ্থাৎ, অপৰাজেয় অথবা বিজয়ী। পণ্ডিত বেডেন পাৱেলে তেওঁৰ ‘ ইণ্ডিয়ান ভিলে কমিউনিটি ’ নামৰ গ্ৰন্থত অসম নামটো এই ভূখণ্ডৰ আদিম জনগোষ্ঠী বড়োসকলৰ ‘ ছো-ছাম ’ (নিম্নভূমি বা সমভূমি) শব্দৰ পৰা আহিছে বুলি কৈছে। অসম ইংৰাজৰ হাতলৈ যোৱাৰ পাছৰ পৰা ‘ আছাম ’ আৰু ‘ আসাম ’ শব্দ দুটা প্ৰচলিত হৈ পৰে আৰু শেষত এই ভূখণ্ড ‘ অসম ’ আৰু ইয়াত বাস কৰা অধিবাসীসকলক অসমীয়া বোলা হ ’ ল৷ ইংৰাজসকলেই ‘ অসম ’ বা ‘ আসাম ’ ক ইংৰাজীলৈ ASSAM বুলি লিপ্যন্তৰ কৰে৷ বৰ্তমান ‘ অসম ’ বানানটো ইংৰাজীত AXOM বা ASOM বুলি লিখা হয় যদিও বৰ্তমান ASSAM বানানটোও প্ৰচলিত৷